  Туспуктэм: vk.com (Сергей Юрин) Наталия Сильвестрова Пичи Пурга ёросын кыкетӥзэ роботизированной фермаез усьтӥзы. Со сярысь ёрослэн тӧроез Сергей Юрин «ВКонтакте» мерлыко вотэсысь бамаз ивортӥз. 140 йыр пудолы чаклам гидэз Кабыста гуртысь «Югдон» гурт возёсын пуктӥзы. Фермае кык йӧл кыскон аппарат пуктӥзы. Выль гид 80 миллион манет тыр усиз Сергей Юрин верамъя, таяз арняе фермае 50-60 скалэз пыртозы. « Скал сюдон но кыскон ужъёс быдэсак автоматизировать каремын. Со киын секыт ужлэсь палэнскыны но ужлэсь пайдалыксэ будэтыны юрттоз. Робот-дояръёсты кутыса, ми тросгес но ӟечлыкогес йӧл басьтыны быгатомы, озьы ик асдуныз но кулэсмоз шуыса оскиськом » Федор Верёвкин, «Югдон» гурт возёслэн кивалтӥсез Со сяна возёсын 180 йырлы кунян гид усьтӥзы. Татын кутькуд кунянэз нимаз боксъёсын возё. Тодэ вайытом, Пичи Пурга ёросын нырысетӥзэ роботизированной фермаез «Родина гурт» возёсын усьтӥзы. Та нуналъёсы Кез ёросысь возёсын 152 йырлы пудо гид ужаны кутскиз. Тегъёс: ПичиПурга пудовордон Технологиос гуртвозёс Удмуртия  